Acatistul Sfantului Serafim de Sarov, mare facator de minuni
(2/15 ianuarie)
Rugaciunile incepatoare:
In numele Tatalui si al Fiului si al Sfantului Duh, Amin.
Slava Tie, Dumnezeul nostru, Slava Tie!
Slava Tie, Dumnezeul nostru, Slava Tie!
Slava Tie, Dumnezeul nostru, Slava Tie!
Imparate ceresc, Mangaietorule, Duhul adevarului, Care pretutindenea esti si toate le implinesti, Vistierul bunatatilor si datatorule de viata, vino si Te salasluieste intru noi, si ne curateste pe noi de toata intinaciunea si mantuieste, Bunule, sufletele noastre.
Sfinte Dumnezeule, Sfinte tare, Sfinte fara de moarte, miluieste-ne pe noi!
Sfinte Dumnezeule, Sfinte tare, Sfinte fara de moarte, miluieste-ne pe noi!
Sfinte Dumnezeule, Sfinte tare, Sfinte fara de moarte, miluieste-ne pe noi!
Slava Tatalui si Fiului si Sfantului Duh si acum si pururea si in vecii vecilor. Amin.

Preasfanta Treime, miluieste-ne pe noi. Doamne, curateste pacatele noastre. Stapane, iarta faradelegile noastre. Sfinte, cerceteaza si vindeca neputintele noastre, pentru Numele Tau.
Doamne miluieste, Doamne miluieste, Doamne miluieste.
Slava Tatalui si Fiului si Sfantului Duh si acum si pururea si in vecii vecilor. Amin.

Tatal nostru, Care esti in ceruri, sfinteasca-Se Numele Tau, vie imparatia Ta, fie voia Ta, precum in cer si pe pamant. Painea noastra cea spre fiinta, da ne-o noua astazi, si ne iarta noua gresalele noastre, precum si noi iertam gresitilor nostri. Si nu ne duce pe noi in ispita, ci ne izbaveste de cel rau.
Pentru rugaciunile Preasfintei Nascatoare de Dumnezeu, ale Sfintilor Parintilor nostri si ale tuturor Sfintilor, Doamne Iisuse Hristoase, Fiul lui Dumnezeu, miluieste-ne pe noi. Amin.

Condacele si Icoasele:
Condacul 1:
Facatorule de minuni si preaminunate Cuviosule cel ales al lui Hristos, grabnic ajutatorule si rugatorule al nostru, Sfinte Parinte Serafime, marind pe Domnul cel ce te-a preaslavit pe tine, cantare de lauda iti aducem tie. Tu dar, ca cel ce ai mare indrazneala catre Domnul, din toate nevoile slobozeste-ne pe noi, cei care strigam catre tine: Bucura-te, preacuvioase Parinte Serafime, mare facator de minuni din Sarov!

Icosul 1:
Creatorul ingerilor te-a ales pe tine de la inceput ca sa preaslavesti prin viata ta cea minunata Numele Sfintei Treimi, caci te-ai aratat cu adevarat inger pe pamant si serafim in trup si, ca o raza prealuminata a vesnicului soare al dreptatii, viata ta a stralucit. Iar noi vazand nevointele tale cele prealaudate, cu evlavie si cu bucurie tie cantam acestea:

Bucura-te, dreptarul credintei si al evlaviei;
Bucura-te, chipul blandetei si al smereniei;
Bucura-te, marirea cea preaslavita a dreptilor;
Bucura-te, mangaierea cea lina a mahnitilor;
Bucura-te, lauda preaiubita a monahilor;
Bucura-te, ajutorarea preaminunata a traitorilor in lume;
Bucura-te, slava si apararea tarii Rusesti;
Bucura-te, impodobirea Sfanta a pamantului Tambovului;
Bucura-te, preacuvioase Parinte Serafime, mare facator de minuni din Sarov!

Condacul 2:
Vazand maica ta preacuvioasa, Parinte Serafime, dragostea ta cea fierbinte catre viata calugareasca, a cunoscut voia Domnului cea Sfanta pentru tine si, ca pe un dar desavarsit lui Dumnezeu aducandu-te, te-a binecuvantat pe calea cea ingusta a calugariei cu a sa Sfanta cruce pe care tu ai purtat-o la piept pana la sfarsitul vietii, aratandu-ti dragostea ta cea mare catre Cel ce s-a rastignit pentru noi, Hristos, Dumnezeul nostru, caruia toti cu umilinta sa-I cantam: Aliluia!

Icosul 2:
Cuget ceresc ti s-a daruit tie, Sfinte al lui Dumnezeu, caci din tineretile tale, necontenit nazuind la cele ceresti, ai lasat casa parinteasca pentru imparatia lui Dumnezeu si adevarul ei. Pentru aceasta primeste de la noi laudele acestea:

Bucura-te, fiu de Dumnezeu ales, al orasului Kursk;
Bucura-te, al parintilor celor cucernici odrasla preaslavita;
Bucura-te, cel ce ai mostenit virtutile maicii tale;
Bucura-te, cel ce ai invatat de la dansa evlavia si rugaciunea;
Bucura-te, ca de la maica ta la lupte duhovnicesti, cu crucea ai fost binecuvantat;
Bucura-te, ca pana la moarte aceasta binecuvantare cu sfintenie o ai pastrat;
Bucura-te, ca din dragoste catre Domnul casa parinteasca o ai lasat;
Bucura-te, cel ce frumusetile lumii acesteia de nimic le-ai socotit;
Bucura-te, preacuvioase Parinte Serafime, mare facator de minuni din Sarov!

Condacul 3:
Din tineretile tale puterea celui Preainalt cu adevarat te-a acoperit, preacuvioase, tu, cazand din inaltimea bisericii, nevatamat pazindu-te pe tine Domnul, iar atunci cand de boala cumplit patimeai, insasi Stapana lumii s-a aratat aducandu-ti vindecare din ceruri caci din pruncie drept ai slujit lui Dumnezeu neincetat cantandu-I: Aliluia!

Icosul 3:
Avand staruinta catre lucrarea vietii calugaresti celei asemenea ingerilor, ai mers la Sfanta cetate a Kievului pentru a te inchina Cuviosilor de la Pecerska, primind din gura Cuviosului Dositei porunca sa-ti indreptezi calea ta in Pustia Sarovului, caci cu credinta venind de departe ai sarutat acel Sfant loc si, acolo salasluindu-te, ai sfarsit viata ta cea placuta lui Dumnezeu. Iar noi minunandu-ne de o asa purtare de grija a lui Dumnezeu pentru tine, cu umilinta iti cantam:

Bucura-te, cel ce de lumeasca desertaciune te-ai lepadat;
Bucura-te, cel ce patria cereasca cu ardoare o ai dorit;
Bucura-te, ca pe Hristos din toata inima L-ai iubit;
Bucura-te, caci jugul cel bun al lui Hristos asupra ta l-ai luat;
Bucura-te, cel ce ai fost desavarsit ascultator;
Bucura-te, pazitorul cel adevarat de poruncile dumnezeiesti;
Bucura-te, cel ce mintea si inima ta, prin rugaciune, catre Dumnezeu le-ai intarit;
Bucura-te, stalpul cel neclintit al Ortodoxiei;
Bucura-te, preacuvioase Parinte Serafime, mare facator de minuni din Sarov!

Condacul 4:
Viforul napastelor celor rele potolindu-l, ai strabatut toata calea cea ingusta si indurerata a nevointei calugaresti purtand jugul vietii pustnicesti al zavorarii, al tacerii si al privegherii de multe nopti si astfel, prin harul dumnezeiesc urcand din putere in putere, de la fapte catre contemplarea lui Dumnezeu, te-ai mutat in locasurile de sus unde cu ingerii ii canti lui Dumnezeu: Aliluia!

Icosul 4:
Auzind si vazand viata ta cea Sfanta, preacuvioase Parinte Serafime, obstea toata s-a mirat de tine si, venind, lua invatatura din cuvintele si din faptele tale slavind pe Domnul cel ce este minunat intru Sfintii Sai. Iar noi cu credinta si cu dragoste te laudam, preacuvioase Parinte, cantandu-ti asa:

Bucura-te, cel ce cu totul jertfa lui Dumnezeu te-ai adus;
Bucura-te, cel ce inaltimea nepatimirii ai ajuns;
Bucura-te, ostasule al lui Hristos, cel cu buna biruinta;
Bucura-te, bun si credincios slujitor al Cerescului Stapan;
Bucura-te, inainte statatorule cel neinfricat pentru noi catre Domnul;
Bucura-te, rugatorule al nostru cel neobosit catre Nascatoarea de Dumnezeu;
Bucura-te, al crinului din pustie minunata mireasma;
Bucura-te, al harului dumnezeiesc vas fara prihana;
Bucura-te, preacuvioase Parinte Serafime, mare facator de minuni din Sarov!

Condacul 5:
Lumina dumnezeiasca a stralucit in casa ta, preacuvioase, atunci cand tu, bolnav fiind si pe patul mortii zacand, insasi Preacurata Fecioara a venit la tine cu Sfintii Apostoli Petru si Ioan si a zis: “Acesta este din neamul meu!”- si s-a atins de capul tau. Indata dar, facandu-te sanatos, cu multumire lui Dumnezeu ai cantat: Aliluia!

Icosul 5:
Vazand pizmasul neamului omenesc viata ta cea curata si Sfanta, preacuvioase Parinte Serafime, a vrut sa te piarda pe tine trimitand asupra ta oameni rai care fara mila te-au batut lasandu-te abia viu. Tu insa, Parinte Serafime, ca un miel bland pe toate le-ai indurat rugandu-te Domnului pentru prigonitorii tai. De aceea, minunandu-ne de a ta nerautate, noi toti iti cantam tie:

Bucura-te, caci cu blandetea si smerenia ta lui Hristos Dumnezeu I-ai fost urmator;
Bucura-te, caci cu nerautatea ta pe duhul rautatii l-ai biruit;
Bucura-te, al curatiei sufletesti si trupesti sarguincios pazitor;
Bucura-te, pustnice cu darurile Duhului plinit;
Bucura-te, ascetule de Dumnezeu preaslavit si inainte vazator;
Bucura-te, povatuitorule al monahilor cel minunat si de Dumnezeu inteleptit;
Bucura-te, a Sfintei Biserici lauda si bucurie;
Bucura-te, a Manastirii Sarovului slava si laudare;
Bucura-te, preacuvioase Parinte Serafime, mare facator de minuni din Sarov!

Condacul 6:
Pustia Sarovului propovaduieste nevointele si ostenelile tale, de Dumnezeu purtatorule, placutule al lui Hristos, caci desisurile si padurile ei de buna mireasma cu rugaciunea ta le-ai umplut. Urmand lui Ilie, proorocul lui Dumnezeu, si Botezatorului Ioan, te-ai aratat vlastar pustiei mult roditoare prin darurile Duhului Sfant cu a carui putere multe si preaslavite fapte ai savarsit, indemnand pe credinciosi sa-I cante lui Dumnezeu, datatorului de bunatati: Aliluia!

Icosul 6:
Rasarit-a intru tine, fericite Serafime, un nou ales de Dumnezeu, vazator asemenea lui Moise caci, fara prihana slujirea la altarul Domnului savarsind, te-ai invrednicit a-L vedea pe Hristos in Biserica, cu puterile cele netrupesti venind. Iar noi, de aceasta bunavointa a lui Dumnezeu minunandu-ne, iti cantam tie acestea:

Bucura-te, vazatorule de Dumnezeu preaslavit;
Bucura-te, cel ce cu Lumina cea intreit stralucita ai fost luminat;
Bucura-te, al Preasfintei Treimi slujitor credincios;
Bucura-te, al Duhului Sfant lacas impodobit;
Bucura-te, cel ce pe Hristos impreuna cu ingerii, cu ochii trupesti L-ai vazut;
Bucura-te, ca inca in trupul cel putrezitor fiind, dulceata Raiului mai inainte ai gustat;
Bucura-te, cel ce cu painea vietii ai fost indestulat;
Bucura-te, cel ce cu apa nemuririi ai fost adapat;
Bucura-te, preacuvioase Parinte Serafime, mare facator de minuni din Sarov!

Icosul 7:
Voind iubitorul de oamneni, Dumnezeu sa arate intru tine, preacuvioase, a Sa nespusa milostivire catre oameni, cu adevarat luminator de Dumnezeu stralucit te-ai aratat, caci cu faptele si cuvintele tale pe toti ii aduci la evlavia si la dragostea dumnezeiasca. Astfel, cu stralucirea faptelor tale fiind luminati si cu painea invataturii tale fiind indestulati, pe tine cu sarguinta te marim si lui Hristos, Celui ce te-a preaslavit pe tine ii cantam: Aliluia!

Icosul 7:
Vazandu-te pe tine nou ales al lui Dumnezeu, din locuri indepartate au alergat la tine credinciosii in necazuri si suferinte fiind, iar tu pe cei apasati de nevoi nu i-ai departat, revarsand vindecari, daruind alinare, cu rugaciunile pentru ei mijlocind. Pentru aceasta in tot pamantul rusesc vestea minunilor tale se raspandea, iar fiii tai duhovnicesti te slaveau pe tine asa:

Bucura-te, pastorul nostru cel bun;
Bucura-te, parinte milostiv si bland;
Bucura-te, lecuitorul nostru cel grabnic ajutator si plin de har;
Bucura-te, tamaduitorul neputintelor noastre cel milostiv;
Bucura-te, in nevoi si impresurari grabnic ajutatorule;
Bucura-te, mai inainte vazatorule al celor ce vor sa fie;
Bucura-te, inainte vazatorule si mustratorule al gresealelor celor ascunse;
Bucura-te, preacuvioase Parinte Serafime, mare facator de minuni din Sarov!

Condacul 8:
Straina minune vedem la tine, preacuvioase, caci, impovarat de ani, slabit si obosit fiind, o mie de zile si o mie de nopti pe piatra in rugaciune ai petrecut. Cine este dar indreptatit sa vesteasca suferintele si luptele tale pe care le-ai rabdat, fericite Parinte, ridicandu-ti mainile catre Dumnezeu, pe Amalec cel inchipuit biruindu-l si Domnului cantandu-I: Aliluia!

Icosul 8:
“Intru totul esti dorire, intru totul dulceata, preadulce Iisuse!” - Asa strigai in rugaciune, Parinte, in linistea deplina a pustiei tale. Iar noi, cei intunecati cu desertaciunile si in pacate toata viata petrecand, dragostea ta catre Dumnezeu preamarim si tie iti cantam asa:

Bucura-te, mijlocitorul mantuirii celor ce te iubesc si te cinstesc pe tine;
Bucura-te, cel ce aduci pe pacatosi la indreptare;
Bucura-te, sihastru tacut si preaminunat;
Bucura-te, rugatorul pentru noi cel staruitor;
Bucura-te, cel ce ai aratat inflacarata dragoste catre Domnul;
Bucura-te, cel ce cu focul rugaciunii sagetile vrajmasului le-ai ars;
Bucura-te, lumanare nestinsa prin rugaciune, in pustie stralucind;
Bucura-te, luminatorule ce incalzesti si luminezi cu daruri duhovnicesti;
Bucura-te, preacuvioase Parinte Serafime, mare facator de minuni din Sarov!

Condacul 9:
Toata firea ingereasca s-a mirat de aceasta deosebita vedere cand Staretului in zavorare aflat, Imparateasa Cerului si a Pamantului S-a aratat, poruncindu-i sa iasa din pustie si sa nu-i opreasca pe oamenii credinciosi sa vina la el, ci pe toti sa-i invete a canta lui Hristos: Aliluia!

Icosul 9:
Ritorii cei mult vorbitori nu se pricep a spune puterea dragostei tale, fericite, caci implinind porunca Maicii Domnului, tuturor ce veneau la tine in slujire te-ai predat, iar celor nepriceputi ai fost sfesnic bun, celor intristati mangaietor, celor rataciti bland povatuitor, celor bolnavi lecuitor si tamaduitor. Pentru aceasta tie iti cantam asa:

Bucura-te, ca din lume in pustie te-ai salasluit ca sa agonisesti virtuti;
Bucura-te, ca din pustie in manastire te-ai intors ca samanta virtutilor sa o semeni;
Bucura-te, cel ce esti luminat de harul Duhului Sfant;
Bucura-te, cel ce esti plin de blandete si smerenie;
Bucura-te, al celor ce alearga catre tine Parinte iubitor de fii;
Bucura-te, cel ce imbarbatare si intarire prin cuvinte de iubire acestora le dai;
Bucura-te, ca pe cei ce veneau la tine bucurie si comoara ii numeai;
Bucura-te, ca pentru dragostea ta cea Sfanta de bucuriile Imparatiei Ceresti te-ai invrednicit;
Bucura-te, preacuvioase Parinte Serafime, mare facator de minuni din Sarov!

Condacul 10:
La sfarsitul mantuitoarelor nevointe ajungand, preacuvioase, in rugaciune plecandu-ti genunchii, sufletul tau cel Sfant in mainile lui Dumnezeu l-ai dat, pe care Sfintii ingeri l-au inaltat sus, la Tronul Atoatetiitorului, ca impreuna sa te infatisezi intru slava cea neinserata, cantare de lauda cantand Cuvantului celui mai Sfant decat Sfintii: Aliluia!

Icosul 10:
Zid tuturor Sfintilor si mangaiere monahilor fiind, Preasfinte, Fecioara ti s-a aratat inaintea sfarsitului tau vestindu-ti ca aproape este stramutarea ta catre Domnul. Deci noi, minunandu-ne de o asa cercetare a Maicii Domnului, iti cantam asa:

Bucura-te, ca pe imparateasa Cerului si a Pamantului la fata ai vazut-o;
Bucura-te, ca prin aratarea Maicii Domnului te-ai umplut de bucurie;
Bucura-te, cel ce ai primit de la ea vestea mutarii tale la cele ceresti;
Bucura-te, ca prin glasul tau cel fara prihana Sfintirea vietii tale ai aratat;
Bucura-te, ca in rugaciune inaintea icoanei Maicii Domnului duhul tau cel smerit lui Dumnezeu I l-ai dat;
Bucura-te, caci cu sfarsitul tau fara durere, prevestirea ta mai inainte o ai implinit;
Bucura-te, cel ce cu cununa nemuririi de mana Atoatetiitorului ai fost incununat;
Bucura-te, ca fericirea Raiului impreuna cu toti Sfintii ai mostenit;
Bucura-te, preacuvioase Parinte Serafime, mare facator de minuni din Sarov!

Condacul 11:
Cantare neincetata Preasfintei Treimi inaltand preacuvioase, prin intreaga ta viata mare ascet al evlaviei te-ai aratat: celor rataciti spre povatuire, celor bolnavi cu trupul si cu sufletul spre tamaduire, iar noi, multumindu-I lui Dumnezeu pentru multimea cea nemasurata a milelor Lui, neincetat ii cantam: Aliluia!

Icosul 11:
Faclie datatoare de lumina in timpul vietii fiind, Parinte de Dumnezeu fericit, si dupa moarte ca o stea stralucitoare a pamantului rusesc ai luminat, caci reversi de la cinstitele tale moaste rauri de minuni celor ce cu credinta si cu dragoste alearga catre tine. Iar noi, ca celui ce esti fierbinte rugator pentru toata lumea si facator de minuni, tie-ti cantam acestea:

Bucura-te, cel ce cu multimea minunilor de Dumnezeu esti preaslavit;
Bucura-te, cel ce cu dragostea ta lumea intreaga o ai luminat;
Bucura-te, iubirii lui Hristos urmasule cel credincios si drept;
Bucura-te, mangaierea tuturor celor ce cer de la tine ajutor;
Bucura-te, izvor nesecat al minunilor;
Bucura-te, al celor bolnavi si neputinciosi lecuitor;
Bucura-te, al apei celei tamaduitoare, fantana nesecatuita;
Bucura-te, ca toate marginile pamantului nostru cu dragostea ta le-ai cuprins;
Bucura-te, preacuvioase Parinte Serafime, mare facator de minuni din Sarov!

Condacul 12:
Cunoscand harul si indrazneala ta cea mare inaintea lui Dumnezeu cadem la tine, preacuvioase Parinte, roaga-te fierbinte catre Domnul ca sa apere Sfanta Biserica Sa de necredinta si dezbinare, de nevoi si necazuri, ca sa cantam impreuna cu tine Facatorului de bine, Dumnezeului nostru: Aliluia!

Icosul 12:
Cantand preaslavirea ta te fericim pe tine, preacuvioase Parinte, ca pe un puternic mijlocitor pentru noi catre Domnul, ca pe un mangaietor si aparator, si cu dragoste iti cantam tie acestea:

Bucura-te, lauda Bisericii Ortodoxe;
Bucura-te, scut si ingradire a crestinatatii;
Bucura-te, calauza ce-i indreapta pe toti catre ceruri;
Bucura-te, aparatorul si ocrotitorul nostru;
Bucura-te, cel ce cu puterea lui Dumnezeu multe minuni ai savarsit;
Bucura-te, cel ce cu vesmantul tau pe multi bolnavi ai vindecat;
Bucura-te, cel ce toate uneltirile diavolesti le-ai biruit;
Bucura-te, cel ce jivinele salbatice cu blandetea ta le-ai supus;
Bucura-te, preacuvioase Parinte Serafime, mare facator de minuni din Sarov!

Condacul 13: (acest condac se zice de trei ori cu trei metanii mari)

O, preaminunate Sfinte si mare facator de minuni, preacuvioase Parinte Serafime, primeste aceasta sarmana rugaciune a noastra ce se inalta spre lauda ta si stand acum inaintea Tronului Imparatului imparatilor, al Domnului nostru Iisus Hristos, roaga-te pentru noi toti ca sa aflam mila Lui in Ziua Judecatii, cu bucurie cantandu-I: Aliluia!

Apoi se zice iarasi Icosul 1:
Creatorul ingerilor te-a ales pe tine de la inceput ca sa preaslavesti prin viata ta cea minunata Numele Sfintei Treimi, caci te-ai aratat cu adevarat inger pe pamant si serafim in trup si, ca o raza prealuminata a vesnicului soare al dreptatii, viata ta a stralucit. Iar noi vazand nevointele tale cele prealaudate, cu evlavie si cu bucurie tie cantam acestea:

Bucura-te, dreptarul credintei si al evlaviei;
Bucura-te, chipul blandetei si al smereniei;
Bucura-te, marirea cea preaslavita a dreptilor;
Bucura-te, mangaierea cea lina a mahnitilor;
Bucura-te, lauda preaiubita a monahilor;
Bucura-te, ajutorarea preaminunata a traitorilor in lume;
Bucura-te, slava si apararea tarii Rusesti;
Bucura-te, impodobirea Sfanta a pamantului Tambovului;
Bucura-te, preacuvioase Parinte Serafime, mare facator de minuni din Sarov!

si Condacul 1:
Facatorule de minuni si preaminunate Cuviosule cel ales al lui Hristos, grabnic ajutatorule si rugatorule al nostru, Sfinte Parinte Serafime, marind pe Domnul cel ce te-a preaslavit pe tine, cantare de lauda iti aducem tie. Tu dar, ca cel ce ai mare indrazneala catre Domnul, din toate nevoile slobozeste-ne pe noi, cei care strigam catre tine: Bucura-te, preacuvioase Parinte Serafime, mare facator de minuni din Sarov!

Dupa aceea zicem aceasta rugaciune:

Rugaciunea intai catre Sfantul Serafim
O, preaminunate Serafime, mare facator de minuni din Sarov, pentru toti cei ce alearga la tine ajutatorule cel grabnic ascultator, in zilele vietii tale nimeni de la tine sarman n-a iesit, ci tuturor placuta le-a fost vederea fetei tale si glasul cel cu buna intampinare a cuvintelor tale. Pe langa acestea si darul tamaduirilor, darul inainte vederii si darul vindecarilor sufletelor celor neputincioase cu imbelsugare in tine s-au aratat. Iar cand te-a chemat pe tine Domnul de la ostenelile cele pamantesti la odihna cea cereasca, niciodata dragostea ta n-a lipsit de la noi si nu este cu putinta a numara minunile tale care s-au inmultit ca stelele cerului caci iata, in toate marginile pamantului te arati oamenilor credinciosi si le daruiesti tamaduiri. Pentru aceasta si noi strigam tie: O, preabunule si blandule Cuvios al lui Dumnezeu, rugatorule cel cu indrazneala pentru noi, care niciodata nu departezi pe cei ce te cheama pe tine, inalta pentru noi binefacatoarea ta rugaciune catre Domnul puterilor ca sa intareasca poporul nostru binecredincios si sa ne daruiasca noua cele de trebuinta in viata aceasta si toate cele de folos pentru mantuirea sufletelor noastre, ca sa ne pazeasca de caderi in pacat si sa ne invete pocainta cea adevarata, ca fara de piedici sa intram in Imparatia Cerurilor unde tu acum stralucesti in slava neapusa, si sa cantam cu toti Sfintii, laudand Treimea cea de Viata datatoare, in veci! Amin.

Rugaciunea a doua catre Sfantul Serafim
O, preasfinte Cuvioase si de Dumnezeu purtatorule Parinte Serafim, cauta din slava ta cea de sus catre noi cei smeriti si neputinciosi, impovarati cu multe pacate, care cerem de la tine ajutor si mangaiere. Apropie-te de noi cu inima ta cea plina de bunatate si ajuta-ne ca sa pazim fara de prihana poruncile Domnului, sa tinem cu tarie credinta ortodoxa, cu sarguinta sa-I aducem lui Dumnezeu pocainta pentru pacatele noastre in evlavie crestineasca, cu harul bine sa sporim si sa fim vrednici de ajutorul si mijlocirea ta pentru noi inaintea lui Dumnezeu. O, Sfinte al lui Dumnezeu, Serafime, auzi-ne pre noi, cei ce cu credinta si cu dragoste ne rugam tie si nu ne trece cu vederea pe noi, cei ce avem nevoie de ocrotirea ta. Acum si in ceasul sfarsitului nostru ajuta-ne si apara-ne cu rugaciunile tale de sagetile cele pline de rautate ale diavolului, ca sa nu ne stapaneasca puterea lui ci, cu ajutorul tau, sa ne invrednicim amosteni fericirea lacasurilor Raiului. Caci in tine ne punem astazi nadejdea, Parinte milostive, fii pentru noi cu adevarat calauza spre mantuire si aduna-ne la lumina cea neinserata a vietii vesnice prin mijlocirea ta cea bineplacuta, la Tronul Sfintei Treimi, ca sa slavim si sa cantam impreuna cu toti Sfintii Numele cel vrednic de inchinare, al Tatalui si al Fiului si al Sfantului Duh, in vecii vecilor. Amin.

Troparul Sfantului Serafim (glasul al 4-lea)
Din tinerete L-ai indragit pe Hristos, fericite, si numai Lui, Unul, ai dorit cu inflacarare sa ii slujesti, prin rugaciune neintrerupta in pustie, nevoindu-te cu inima plina de umilinta dobandind iubirea lui Dumnezeu si aratandu-te ales al Maicii Domnului. Pentru aceasta ne rugam tie: Mantuieste-ne pre noi cu rugaciunile tale, preacuvioase Serafime, Parintele nostru.

Condacul Sfantului Serafim (glasul al 2-lea)
Frumusetea lumii si cele trecatoare lasand, preacuvioase, te-ai salasluit in Manastirea Sarovului si acolo, ingereste vietuind, multora le-ai fost cale spre mantuire. Pentru aceasta si Hristos te-a preaslavit pe tine, Parinte Serafime, imbogatindu-te cu darul tamaduirilor si al minunilor. Drept aceea iti cantam tie: Bucura-te, preacuvioase Serafime, Parintele nostru.

